Orbán Viktor szépen kéri a pedagógusokat
A kormányfő a vakcina felvételére buzdítja a tanárokat.
Új hír, hogy sikerült a pedagógusokat előre venni az oltási tervben. Ehhez az kell, hogy hétfő éjfélig regisztráljanak. Kérem őket, vegyék fel az oltást, hogy minél hamarabb újraindíthassuk az óvodáinkat és az iskoláinkat – mondta Orbán Viktor rövid Facebook-videóban. A miniszterelnök közölte, hogy az oltás jól halad, és a mai napon jó esélyünk van arra, hogy a beoltottak száma elérje a kétmilliót.

A jelenlegi tervek szerint április elsején indul a tanárok oltása, az iskolák pedig április 19-én nyitnak. A Pedagógusok Demokratikus Szakszervezete azonban határozottan tiltakozott az ellen, hogy az intézmények megnyitására azelőtt kerülhessen sor, hogy az oltást követően a megfelelő védelem kialakulna a munkavállalóknál.